Kap. 601, 604, 605, 611, 612, 634, 635, 640, 647, 660, 667, 671, 672, 2541, 2542, 2620, 2650, 2651, 2655, 2661, 2670, 2680, 2686, 3605, 3640, 3671, 3672, 5701, 5704, 5705

Prop. 19 S

(2025–2026)
Proposisjon til Stortinget (forslag til stortingsvedtak)

Endringar i statsbudsjettet 2025 under Arbeids- og inkluderingsdepartementet

Tilråding frå Arbeids- og inkluderingsdepartementet 21. november 2025, godkjend i statsråd same dagen. (Regjeringa Støre)

Dokumentet på regjeringen.no

1 Innleiing

Arbeids- og inkluderingsdepartementet legg i denne proposisjonen fram forslag om endringar av løyvingane under enkelte kapittel under programområde 09 Arbeid og sosiale formål, programområde 29 Sosiale formål, folketrygda, programområde 33 Arbeidsliv, folketrygda, og enkelte av inntektene for 2025.

Dei reviderte overslaga for folketrygda sine utgifter og inntekter i 2025 bygger i hovudsak på tal frå rekneskap per 30. september 2025.

Arbeids- og inkluderingsdepartementet fremmer forslag om å redusere løyvingane under utgiftskapitla under programområde 09 Arbeid og sosiale formål med 3 095 mill. kroner, å redusere løyvingane under programområde 29 Sosiale formål, folketrygda med 2 455 mill. kroner og å redusere løyvingane under programområde 33 Arbeidsliv, folketrygda med 110 mill. kroner. Samla foreslår Arbeids- og inkluderingsdepartementet at løyvingane under utgiftskapitla blir redusert med 5 660 mill. kroner.

Arbeids- og inkluderingsdepartementet foreslår å auke løyvingane for inntekter under inntektskapitla med 6,2 mill. kroner.

Kap. 601 Utgreiingsverksemd, forsking m.m.

Post 23 Tiltak for redusert deltid og auka heiltidsandel

Løyvinga for 2025 er 15,7 mill. kroner.

Løyvinga inneber søkbare midlar til gjennomføring av forsøksprosjekt for redusert bruk av deltid og auka bruk av heiltid, administrasjon av ordninga og dessutan midlar til følgeforsking på forsøka. Det har i 2025 vore eit mindreforbruk på posten.

Arbeids- og inkluderingsdepartementet foreslår å redusere løyvinga med 1 mill. kroner.

Post 70 Tilskot

Løyvinga for 2025 er 60,4 mill. kroner.

Store deler av løyvinga blir nytta til å følge opp på departementet sine internasjonale forpliktingar. Den årlege størrelsen på EU-kontingentane vil i programperioden variere frå år til år, avhengig av nivået på aktivitet og valutakursen. Det kan òg komme krav i samanheng med avslutning av program etter at perioden er avslutta. For 2025 er det venta eit mindreforbruk som hovudsakleg følger av størrelsen på kontingenten til European Social Fund+ (ESF+/EaSI).

Arbeids- og inkluderingsdepartementet foreslår å redusere løyvinga med 11 mill. kroner.

Kap. 604 Utviklingstiltak i arbeids- og velferdsforvaltninga

Post 45 Større ustyrsanskaffingar og vedlikehald, kan overførast, kan nyttast under post 21

Løyvinga for 2025 er 296,2 mill. kroner.

For 2025 gjeld løyvinga IKT-moderniseringa i Arbeids- og velferdsetaten. Løyvinga for 2025 inkluderer uvisseavsetninga for Prosjekt 4 på 119 mill. kroner. 2025 var i utgangspunktet det siste året med løyving til prosjektet, men som det går fram av omtale i Prop. 1 S (2025–2026) vil uvisseavsetninga først bli nytta i 2026 og 2027. Det er derfor behov for å justere ned løyvinga på kapittel 604 i 2025 tilsvarande uvisseavsetninga.

Arbeids- og inkluderingsdepartementet foreslår å redusere løyvinga med 119 mill. kroner.

Kap. 605 Arbeids- og velferdsetaten

Post 01 Driftsutgifter

Løyvinga for 2025 er 15 415,1 mill. kroner

I 2025 blei driftsløyvinga til etaten auka med 49 mill. kroner i samanheng med regelverksendringane i pensjonsforliket. Som Arbeids- og inkluderingsdepartementet informerte om i Prop. 1 S (2025–2026), har oppfølginga av pensjonsforliket tatt meir tid enn venta, og departementet arbeider framleis med eit høyringsnotat om auka aldersgrenser i pensjonssystemet og tilgrensande ordningar. Som følge av utsettinga vil etaten ha eit redusert behov for midlar til dette formålet i 2025, og løyvinga blir foreslått redusert med 24,5 mill. kroner som følge av dette.

Vidare ligg det føre fullmakt til å overskride løyvinga under kap. 605, post 01 mot tilsvarande meirinntekt under blant anna 3605, post 04, jf. romartalsvedtak II i Prop. 1 S (2024–2025). Det er venta ein meirinntekt på 1,1 mill. kroner i inntekter frå tolketenester under kap. 3605, post 04. Arbeids- og inkluderingsdepartementet foreslår å auke løyvinga under kap. 3605, post 04 med 1,1 mill. kroner mot ein tilsvarande parallelljustering under kap. 605, post 01.

Samla foreslår Arbeids- og inkluderingsdepartementet å redusere løyvinga med 23,4 mill. kroner.

Kap. 3605 Arbeids- og velferdsetaten

Post 04 Tolketenester

Løyvinga for 2025 er 4,9 mill. kroner.

Under posten blir det rekneskapsført inntekter frå tolketenester som andre instansar enn Arbeids- og velferdsetaten skal dekke.

Det blir vist til omtale under kap. 605, post 01.

Arbeids- og inkluderingsdepartementet foreslår å auke løyvinga under kap. 3605, post 04 med 1,1 mill. kroner.

Kap. 611 Pensjonar frå statskassa

Post 01 Driftsutgifter, overslagsløyving

Løyvinga for 2025 er 18,4 mill. kroner.

Nytt overslag er basert på utbetalte pensjonar så langt i 2025 og prognose ut året.

Arbeids- og inkluderingsdepartementet foreslår å redusere løyvinga med 2 mill. kroner.

Kap. 612 Tilskot til Statens pensjonskasse

Post 01 Driftsutgifter, overslagsløyving

Løyvinga for 2025 er 12 479 mill. kroner.

Det er behov for å redusere løyvinga med 610 mill. kroner. Dette skriv seg i hovudsak frå at overslaget over utbetalte alderspensjonar er redusert, b.la. fordi veksten i talet på alderspensjonistar er noko lågare enn tidlegare anslått. Vidare er anslaget for premieinntektene (arbeidsgivarpremie og medlemsinnskot) auka.

Arbeids- og inkluderingsdepartementet foreslår å redusere løyvinga med 610 mill. kroner.

Post 22 Sluttoppgjer, overslagsløyving

Løyvinga for 2025 er 182 mill. kroner.

Det er behov for å redusere løyvinga med 239 mill. kroner. Dette skriv seg i hovudsak frå at det er budsjettert med ei innbetaling av eit eingongsoppgjer for Cargo Net AS på 364 mill. kroner. Eingongsoppgjeret skal dekke framtidig reguleringspremie for pensjonistar og oppsette rettar. Saka blei omtalt i Prop. 20 S (2024–2025) under Samferdselsdepartementet.

I motsett retning aukar løyvinga med 125 mill. kroner som følge av at utbetalinga av sluttoppgjeret til Den norske kyrkja kommer til å vere høgare enn estimert.

Arbeids- og inkluderingsdepartementet foreslår å redusere løyvinga med 239 mill. kroner.

Kap. 634 Arbeidsmarknadstiltak

Post 21 Forsøk med tilrettelagd vidaregåande opplæring, kan overførast

Løyvinga for 2025 er 51,9 mill. kroner.

Utgiftene ser ut til å bli lågare enn berekna som følge av utviklinga så langt i år.

Arbeids- og inkluderingsdepartementet foreslår å redusere løyvinga med 4 mill. kroner.

Kap. 640 Arbeidstilsynet

Post 01 Driftsutgifter

Løyvinga for 2025 er 922,7 mill. kroner.

Det ligg føre meirinntektsfullmakt under blant anna kap. 3640, post 06 mot kap. 640, post 01, jf. romartalsvedtak II i Prop. 1 S (2024–2025).

Kap. 3640, post 06 omfattar bl.a. refusjonar for midlertidige utlegg og innbetaling av kursavgift der Arbeidstilsynet tar deltakaravgift. Det er venta ein mindreinntekt på posten på 1,6 mill. kroner.

Arbeids- og inkluderingsdepartementet foreslår å redusere løyvinga under kap. 3640, post 06 med 1,6 mill. kroner mot ein parallelljustering under kap. 640, post 01.

Det blir vidare foreslått å redusere løyvinga med 0,3 mill. kroner, for å auke løyvinga tilsvarande under kap. 640, post 21. Sjå omtale under kap. 640, post 21.

Samla foreslår Arbeids- og inkluderingsdepartementet å redusere løyvinga under kap. 640, post 01 med 1,9 mill. kroner.

Post 21 Spesielle driftsutgifter, regionale verneombod

Løyvinga for 2025 er 19,1 mill. kroner.

Det ligg føre meirinntektsfullmakt under kap. 3640, post 08 mot kap. 640, post 21, jf. romartalsvedtak II i Prop. 1 S (2024–2025).

Kap. 3640, post 08 omhandlar inntekter knytt til refusjon for utgifter til drift av regionale verneombod som blir administrerte av Arbeidstilsynet. Det er venta ei meirinntekt under kap. 3640, post 08 på 0,8 mill. kroner.

Arbeids- og inkluderingsdepartementet foreslår å auke løyvinga under kap. 3640, post 08 med 0,8 mill. kroner mot ein parallelljustering under kap. 640, post 21.

Det blir vidare foreslått å auke løyvinga med 0,3 mill. kroner, hovudsakleg som følge av behov for å etterbetale lønn frå 2024.

Samla foreslår Arbeid- og inkluderingsdepartementet å auke løyvinga under kap. 640, post 21 med 1,1 mill. kroner.

Kap. 3640 Arbeidstilsynet

Post 06 Refusjonar

Løyvinga for 2025 er 3,9 mill. kroner.

Det blir vist til omtale under kap. 640, post 01.

Arbeids- og inkluderingsdepartementet foreslår å redusere løyvinga under kap. 3640, post 06 med 1,6 mill. kroner.

Post 08 Refusjon av utgifter til regionale verneombod

Løyvinga for 2025 er 19,4 mill. kroner.

Det blir vist til omtale under kap. 640, post 21.

Arbeids- og inkluderingsdepartementet foreslår å auke løyvinga under kap. 3640, post 08 med 0,8 mill. kroner.

Post 85 Tvangsmulkt

Løyvinga for 2025 er 7,2 mill. kroner.

Posten omfattar inntekter frå innkravd tvangsmulkt som verksemder har fått som følge av manglande oppfølging av pålegg frå Arbeidstilsynet. Det er ei utfordring å estimere beløp for løyvinga på posten, og for 2025 er det venta ei inntekt på 10 mill. kroner.

Arbeids- og inkluderingsdepartementet foreslår å auke løyvinga med 2,8 mill. kroner.

Post 86 Gebyr for brot

Løyvinga for 2025 er 29,5 mill. kroner.

Posten omfattar inntekter frå gebyr som er blitt ilagt verksemder for brot på arbeidsmiljøregelverket, og vil avhenge av i kor stor grad Arbeidstilsynet må bruke dette verkemiddelet. Det er utfordrande å gjere overslag for venta inntekter på posten, og for 2025 er venta inntekt 70 mill. kroner.

Arbeids- og inkluderingsdepartementet foreslår å auke løyvinga med 40,6 mill. kroner.

Kap. 647 Kompensasjonsordning for oljepionerane

Post 01 Driftsutgifter, kan overførast

Løyvinga for 2025 er 14 mill. kroner.

I revidert nasjonalbudsjett for 2025 blei det løyva 14 mill. kroner for å dekke dei administrative kostnadene ved etablering av ein eigen kompensasjonsordning for oljepionerane, og nødvendig systemutvikling som må på plass for å garantere ei forsvarleg saksbehandling er starta. Midlane som blei løyvd i samanheng med revidert nasjonalbudsjett er kritiske for å få ordninga opp og gå i samsvar med tidsplanen for ordninga, og det er derfor nødvendig at ev. deler av løyvinga som ikkje blir belasta i 2025 blir overført til 2026.

Arbeids- og inkluderingsdepartementet foreslår at posten i 2025 får stikkordet «kan overførast».

Kap. 660 Krigspensjon

Post 71 Tilskot, sivile, overslagsløyving

Løyvinga for 2025 er 66 mill. kroner.

Overslaget på posten er redusert med 2 mill. kroner hovudsakleg som følge av lågare overslag for gjennomsnittleg yting.

Arbeids- og inkluderingsdepartementet foreslår å redusere løyvinga med 2 mill. kroner.

Kap. 667 Supplerande stønad

Post 70 Tilskot til personar over 67 år med kort butid, overslagsløyving

Løyvinga for 2025 er 410 mill. kroner.

Overslaget på posten er auka med 5 mill. kroner hovudsakleg som følge av høgare overslag for gjennomsnittleg tal på mottakarar.

Arbeids- og inkluderingsdepartementet foreslår å auke løyvinga med 5 mill. kroner.

Post 71 Tilskot til uføre flyktningar med kort butid, overslagsløyving

Løyvinga for 2025 er 290 mill. kroner.

Overslaget på posten er auka med 5 mill. kroner som følge av høgare overslag for gjennomsnittleg tal på mottakarar og gjennomsnittleg yting.

Arbeids- og inkluderingsdepartementet foreslår å auke løyvinga med 5 mill. kroner.

Kap. 671 Busetting av flyktningar og tiltak for innvandrarar

Post 60 Integreringstilskot, kan overførast

Løyvinga for 2025 er 21 105,3 mill. kroner.

Det har vore ein reduksjon i talet på personar som utløyser integreringstilskot for år 2–5 og ein reduksjon i prognosen for talet på fordrivne frå Ukraina som utløyser integreringstilskot i 2025. Vidare er det ein reduksjon i utbetalinga av ekstratilskot ved busetting av personar med alvorleg funksjonsnedsetting og åtferdsvanskar.

Arbeids- og inkluderingsdepartementet foreslår å redusere løyvinga med 1 873,2 mill. kroner.

Post 61 Særskilt tilskot ved busetting av einslege mindreårige flyktningar, overslagsløyving

Løyvinga for 2025 er 1 989,4 mill. kroner.

Det er ein auke i talet på einslege mindreårige flyktningar som blei busett før 2025, og som utløyser tilskot. Det har òg vore ein reduksjon i prognosane for talet på einslege mindreårige flyktningar som blir busett i 2025.

Arbeids- og inkluderingsdepartementet foreslår å auke løyvinga med 6,2 mill. kroner.

Post 62 Kommunale integreringstiltak

Løyvinga for 2025 er 339,3 mill. kroner.

Det har vore eit mindreforbruk på tilskotsordninga kvalifiseringstiltak i integreringsmottak som følge av at integreringsmottaka i Steinkjer og Kristiansand er lagde ned. Det har òg vore eit mindreforbruk i pilotordninga bu- og støttetilbod for personar som har returnert frå ufrivillig utanlandsopphald med store hjelpebehov, da det har vist seg å vera utfordrande for kommunane å etablere dei planlagde plassane i pilotordninga.

Arbeids- og inkluderingsdepartementet foreslår å redusere løyvinga med 6,2 mill. kroner.

Post 71 Tilskot til integreringsarbeid i regi av sivilsamfunn og frivillige organisasjonar

Løyvinga for 2025 er 240,5 mill. kroner.

Det har vore eit mindreforbruk på tilskot til norskopplæringsordninga.

Arbeids- og inkluderingsdepartementet foreslår å redusere løyvinga med 2,2 mill. kroner.

Kap. 3671 Busetting av flyktningar og tiltak for innvandrarar

Post 04 Tilskot til integreringsprosjekt i asylmottak i regi av frivillige organisasjonar, ODA-godkjende utgifter

Løyvinga for 2025 er 13,3 mill. kroner.

Einskilde utgifter knytt til integreringstiltak i asylmottak kan førast som ODA-godkjente utgifter. Det er færre integreringsprosjekt i asylmottak i regi av frivillige organisasjonar enn det som er lagt til grunn i gjeldande budsjett.

Arbeids- og inkluderingsdepartementet foreslår å redusere løyvinga med 1,8 mill. kroner.

Kap. 672 Opplæring i norsk og samfunnskunnskap for vaksne innvandrarar

Post 45 Større utstyrskjøp og vedlikehald, kan overførast

I budsjettet for 2023 blei det løyvd 24,2 mill. kroner til å anskaffe og etablere eit nytt prøvesystem i norsk og samfunnskunnskap, irekna statsborgarprøven. Det nye systemet vil erstatte dagens system.

Investeringsprosjektet blei av ulike årsaker forseinka, sjå omtale i Prop. 146 S (2024–2025) og Prop. 1 S (2025–2026). Våren 2025 varsla HK-dir at investeringsutgiftene vil bli høgare enn føresett. Samla investeringskostnad vil vere 51 mill. kroner. I tillegg vil det kunne komme nokre utgifter til endringsordre. Samtidig vil utgiftene til varige driftskostnader bli klart lågare enn tidlegare føresett. I tillegg har HK-dir utgifter til bistand til anskaffing og prosjektoppfølging av nytt prøvesystem.

Utgiftene til investering og anskaffing har blitt dekt innanfor den gjeldande løyvinga på kap. 672, post 21, post 22 og post 45. Det er forventa at den første gjennomføringa av prøvar i det nye systemet vil skje i mars 2026 mens endeleg leveranse er venta innan utgangen av 2026.

Post 60 Tilskot til opplæring i norsk og samfunnskunnskap for vaksne innvandrarar

Løyvinga for 2025 er 1 970,1 mill. kroner.

Det har vore ein reduksjon i prognosen for talet som utløyser tilskot til utvida opplæring i norsk for vaksne med midlertidig kollektiv beskyttelse. Vidare er talet på personar som utløyser persontilskot år 1 og 3 i 2025 redusert. Dette bidrar til å redusere løyvingsbehovet på posten. Samtidig er det ein auke i prognosen for talet på fordrivne frå Ukraina som deltek i eittårig norskopplæring i 2025. Samla sett blir løyvingsbehovet på posten redusert.

Arbeids- og inkluderingsdepartementet foreslår å redusere løyvinga med 216,7 mill. kroner.

Post 61 Kompetansekartlegging i mottak før busetting

Løyvinga for 2025 er 1 mill. kroner.

Det har vore ein reduksjon i prognosen for talet på personar i målgruppa for tilskot til kompetansekartlegging.

Arbeids- og inkluderingsdepartementet foreslår å redusere løyvinga med 0,3 mill. kroner.

Kap. 3672 Opplæring i norsk og samfunnskunnskap for vaksne innvandrarar

Post 01 Norskopplæring i mottak, ODA-godkjende utgifter

Løyvinga for 2025 er 75,1 mill. kroner.

Det har vore ein reduksjon i talet på personar som er i målgruppa for opplæring i norsk og samfunnskunnskap for asylsøkarar i mottak.

Arbeids- og inkluderingsdepartementet foreslår å redusere løyvinga med 19,5 mill. kroner.

Kap. 2541 Dagpengar

Post 70 Dagpengar, overslagsløyving

Løyvinga for 2025 er 15 320 mill. kroner.

På bakgrunn av utviklinga så langt i år ser utgiftene ut til å bli noko høgare enn tidlegare berekna.

Arbeids- og inkluderingsdepartementet foreslår å auke løyvinga med 10 mill. kroner.

Kap. 5705 Refusjon av dagpengar

Post 70 Refusjon av dagpengar, statsgaranti ved konkurs

Løyvinga for 2025 er 29 mill. kroner.

Utviklinga hittil i år tilseier at inntektene i 2025 blir lågare enn tidlegare berekna.

Arbeids- og inkluderingsdepartementet foreslår å redusere løyvinga med 5 mill. kroner.

Post 71 Refusjon av dagpengar for grensearbeidarar m.m. busette i Noreg

Løyvinga for 2025 er 0,7 mill. kroner.

Utviklinga hittil i år tilseier at inntektene i 2025 blir noko lågare enn tidlegare berekna.

Arbeids- og inkluderingsdepartementet foreslår å redusere løyvinga med 0,1 mill. kroner.

Post 72 Innkrevjing av forskotterte dagpengar

Løyvinga for 2025 er 40 mill. kroner.

Utviklinga hittil i år tilseier at inntektene i 2025 blir høgare enn tidlegare berekna.

Arbeids- og inkluderingsdepartementet foreslår å auke løyvinga med 30 mill. kroner.

Kap. 2542 Statsgaranti for lønnskrav ved konkurs m.m.

Post 70 Statsgaranti for lønnskrav ved konkurs m.m., overslagsløyving

Løyvinga for 2025 er 1 030 mill. kroner.

Utviklinga hittil i år tilseier at utgiftene til lønnsgarantiordninga i 2025 blir betydeleg lågare enn tidlegare venta.

Utbetalingane gjennom lønnsgarantiordninga er sterkt konjunkturavhengige. Det er særleg utviklinga i talet på konkursar på landsbasis, talet på tilsette som blir råka og lønnsnivået blant desse som påverkar den samla utbetalinga. Hittil i år har det vore ein nedgang i tilgangen på nye saker og ein nedgang i gjennomsnittleg størrelse på konkursane, målt i talet på tilsette.

Utgiftene i 2025 blir berekna til 910 mill. kroner.

Arbeids- og inkluderingsdepartementet foreslår å redusere løyvinga med 120 mill. kroner.

Kap. 5704 Statsgaranti for lønnskrav ved konkurs

Post 70 Dividende

Løyvinga for 2025 er på 300 mill. kroner.

Posten gjeld refusjonar av utgifter gjennom lønnsgarantiordninga. Det varierer sterkt kor lang tid det tar før innbetalingane kjem og i tillegg kor mykje det er å hente i konkursbua. Hittil i 2025 har det vore ei betydeleg nedgang i innbetalingane.

Inntektene for 2025 ligg an til å bli 210 mill. kroner.

Arbeids- og inkluderingsdepartementet foreslår å redusere løyvinga med 90 mill. kroner.

Kap. 2620 Stønad til einsleg mor eller far

Post 70 Overgangsstønad, overslagsløyving

Løyvinga for 2025 er 1 585 mill. kroner.

Utgiftene blir berekna til 1 590 mill. kroner i 2025.

Arbeids- og inkluderingsdepartementet foreslår å auke løyvinga med 5 mill. kroner.

Post 72 Stønad til barnetilsyn til einsleg mor eller far i arbeid, overslagsløyving

Løyvinga for 2025 er 62 mill. kroner.

Utgiftene blir berekna til 60 mill. kroner i 2025.

Arbeids- og inkluderingsdepartementet foreslår å redusere løyvinga med 2 mill. kroner.

Kap. 2650 Sjukepengar

Post 70 Sjukepengar for arbeidstakarar m.m., overslagsløyving

Løyvinga for 2025 er 62 710 mill. kroner.

Utviklinga til og med september 2025 tilseier ein nedgang i utbetalingane til sjukepengar, korrigert for lønns- og sysselsettingsvekst, på 3 pst. frå 2024 til 2025. Det er ein nedgang samanlikna med anslaget i Prop. 146 S (2024–2025).

Arbeids- og inkluderingsdepartementet foreslår å redusere løyvinga med 1 820 mill. kroner.

Post 71 Sjukepengar for sjølvstendige, overslagsløyving

Løyvinga for 2025 er 1 980 mill. kroner

Utviklinga til og med september 2025 tilseier ein nedgang i utbetalingane til sjukepengar til sjølvstendige, korrigert for lønns- og sysselsettingsvekst, på 9 pst. frå 2024 til 2025. Det er ein nedgang samanlikna med anslaget i Prop. 146 S (2024–2025). Vidare har anslaget på lønnsveksten minka frå 4,4 til 3,5 pst.

Arbeids- og inkluderingsdepartementet foreslår å redusere løyvinga med 190 mill. kroner.

Post 72 Pleie-, opplærings- og omsorgspengar m.m., overslagsløyving

Løyvinga for 2025 er 4 110 mill. kroner.

Det er venta lågare volumvekst i 2025 enn det som blei lagt til grunn i Prop. 146 S (2024–2025). Anslaget for volumveksten er justert ned frå 20 til 14 pst.

Arbeids- og inkluderingsdepartementet foreslår å redusere løyvinga med 210 mill. kroner.

Post 75 Feriepengar av sjukepengar, overslagsløyving

Løyvinga for 2025 er 3 560 mill. kroner.

Det er berekna noko lågare utgifter enn det som låg til grunn for den gjeldande løyvinga.

Arbeids- og inkluderingsdepartementet foreslår å redusere løyvinga med 10 mill. kroner.

Kap. 2651 Arbeidsavklaringspengar

Post 70 Arbeidsavklaringspengar, overslagsløyving

Løyvinga for 2025 er 51 290 mill. kroner.

Gjennomsnittleg tal på mottakarar av arbeidsavklaringspengar i 2025 er berekna til å bli høgare enn det som blei lagt til grunn for den gjeldande løyvinga. Auken er tilsvarande tusen personar. Redusert overgang frå arbeidsavklaringspengar til uføretrygd gir isolert sett ei auke, mens auka avgang til anna enn uføretrygd og redusert tilgang til arbeidsavklaringspengar gjer at den samla auken blir noko lågare. Utbetalinga per mottakar er venta å bli tilsvarande det som blei lagt til grunn for den gjeldande løyvinga.

Arbeids- og inkluderingsdepartementet foreslår å auke løyvinga med 320 mill. kroner.

Post 71 Tilleggsstønad, overslagsløyving

Løyvinga for 2025 er 153 mill. kroner.

Volumveksten er venta å bli noko lågare enn det som tidlegare blei lagt til grunn for løyvinga.

Arbeids- og inkluderingsdepartementet foreslår å redusere løyvinga med 3 mill. kroner.

Post 72 Legeerklæringar

Løyvinga for 2025 er 480 mill. kroner.

Volumveksten er venta å bli lågare enn det som blei lagt til grunn for løyvinga. I tillegg er takstauken i 2025 lågare enn det som tidlegare er lagt til grunn.

Arbeids- og inkluderingsdepartementet foreslår å redusere løyvinga med 15 mill. kroner.

Kap. 2655 Uførleik

Post 70 Uføretrygd, overslagsløyving

Løyvinga for 2025 er 133 870 mill. kroner.

Gjennomsnittleg tal for mottakarar av uføretrygd i 2025 er berekna å bli lågare enn det som tidlegare blei lagt til grunn for løyvinga. Det er lågare overgang frå arbeidsavklaringspengar til uføretrygd, som gir færre mottakarar. Lågare avgang frå uføretrygd gjer samtidig at den samla nedgangen i mottakarar blir noko lågare. Høgare gjennomsnittleg utbetaling per mottakar aukar på den anna side utgiftsanslaget noko. Samla sett inneber dette reduserte utgifter til uføretrygd i 2025 enn det som låg til grunn i revidert nasjonalbudsjett.

Arbeids- og inkluderingsdepartementet foreslår å redusere løyvinga med 600 mill. kroner.

Post 75 Meinerstatning ved yrkesskade, overslagsløyving

Løyvinga for 2025 er 87 mill. kroner.

På grunn av utviklinga så langt i år ser utgiftene ut til å bli 11 mill. kroner høgare enn tidlegare berekna.

Arbeids- og inkluderingsdepartementet foreslår å auke løyvinga med 11 mill. kroner.

Post 76 Yrkesskadetrygd gml. lovgiving, overslagsløyving

Løyvinga for 2025 er 28 mill. kroner.

På grunn av utviklinga så langt i år ser utgiftene ut til å bli 1 mill. kroner høgare enn tidlegare berekna.

Arbeids- og inkluderingsdepartementet foreslår å auke løyvinga med 1 mill. kroner.

Kap. 2661 Grunn- og hjelpestønad, hjelpemiddel m.m.

Arbeids- og inkluderingsdepartementet viser til Prop. 1 S (2025–2026) og omtale av fullmakt til overskriding med tilhøyrande forslag til romartalsvedtak for postane 73-78 under dette kapittelet. Fleire usikre faktorar påverkar utgiftene under desse postane. Usikkerheita kan gjere at anslaget for utgiftene blir for lågt enkelte år, slik at ramma for postane blir overskride. Dette er forbode i samsvar med bevilgningsreglementet § 5, med mindre Stortinget har gitt samtykke til ein slik overskriding. Regjeringa foreslår derfor tilsvarande fullmakt til overskriding som i Prop. 1 S (2025–2026), sjå forslag til romartalsvedtak.

Post 70 Grunnstønad, overslagsløyving

Løyvinga for 2025 er 1 860 mill. kroner.

Det er venta lågare utgifter i 2025 enn det som tidlegare er lagt til grunn for løyvinga. Dette er som følge av lågare gjennomsnittleg yting enn tidlegare venta.

Arbeids- og inkluderingsdepartementet foreslår å redusere løyvinga med 30 mill. kroner.

Post 71 Hjelpestønad, overslagsløyving

Løyvinga for 2025 er 2 560 mill. kroner.

Det er venta lågare utgifter i 2025 enn det som tidlegare er lagt til grunn for løyvinga. Dette er som følge av lågare gjennomsnittleg yting enn tidlegare venta.

Arbeids- og inkluderingsdepartementet foreslår å redusere løyvinga med 20 mill. kroner.

Post 72 Stønad til servicehund, kan overførast

Løyvinga for 2025 er 13,6 mill. kroner.

Tildeling av servicehund kan bli utset av ulike grunnar. Når det blir utlevert få hundar med store kostnader per hund, kan ei utsetting gi betydelege økonomiske konsekvensar på posten. For at dette ikkje skal gå utover ramma for 2026, er det nødvendig å kunne overføre unytta løyving på posten til neste år.

Arbeids- og inkluderingsdepartementet foreslår derfor at posten i 2025 får stikkordet «kan overførast», sjå forslag til romartalsvedtak.

Post 73 Hjelpemiddel m.m. under arbeid og utdanning

Løyvinga for 2025 er 140 mill. kroner.

Det er venta noko lågare volumvekst i 2025 enn det som tidlegare er lagt til grunn for løyvinga.

Arbeids- og inkluderingsdepartementet foreslår å redusere løyvinga med 17 mill. kroner.

Post 74 Tilskot til bilar

Løyvinga for 2025 er 985 mill. kroner.

Det er venta høgare utgifter til stønad til bil enn det som tidlegare er lagt til grunn for løyvinga, hovudsakleg som følge av høgare volumvekst.

Arbeids- og inkluderingsdepartementet foreslår å auke løyvinga med 195 mill. kroner.

Post 75 Betring av funksjonsevna, hjelpemiddel

Løyvinga for 2025 er 5 400 mill. kroner.

Det er venta lågare utgifter enn det som tidlegare er lagt til grunn for løyvinga, hovudsakleg som følge av lågare volumvekst.

Arbeids- og inkluderingsdepartementet foreslår å redusere løyvinga med 150 mill. kroner.

Post 76 Betring av funksjonsevna, hjelpemiddel som tenester

Løyvinga for 2025 er 490 mill. kroner.

Det er venta lågare volumvekst enn det som tidlegare er lagt til grunn for løyvinga.

Arbeids- og inkluderingsdepartementet foreslår å redusere løyvinga med 20 mill. kroner.

Post 77 Ortopediske hjelpemiddel

Løyvinga for 2025 er 2 860 mill. kroner.

Det er venta lågare volumvekst i 2025 enn det som tidlegare er lagt til grunn for løyvinga.

Arbeids- og inkluderingsdepartementet foreslår å redusere løyvinga med 20 mill. kroner.

Post 78 Høyreapparat

Løyvinga for 2025 er 1 140 mill. kroner.

Det er venta noko høgare volumvekst i 2025 enn det som tidlegare er lagt til grunn for løyvinga.

Arbeids- og inkluderingsdepartementet foreslår å auke løyvinga med 80 mill. kroner.

Post 79 Aktivitetshjelpemiddel til personar over 26 år, kan overførast

Løyvinga for 2025 er 62,2 mill. kroner.

Det blir satt av middel frå ramma til å dekke reparasjonar og delar ut året. Dersom utgifter til reparasjon m.m. blir meldt inn seint på året, vil det først bli regnskapsførte året etter. For at dette ikkje skal gå utover ramma for 2026, er det behov for å overføre unytta middel til neste år.

Arbeids- og inkluderingsdepartementet foreslår derfor at posten i 2025 får stikkordet «kan overførast», sjå forslag til romartalsvedtak.

Kap. 2670 Alderdom

Post 70 Grunnpensjon, overslagsløyving

Løyvinga for 2025 er 95 680 mill. kroner.

Overslaget på posten er redusert med 220 mill. kroner hovudsakleg som følge av lågare overslag for gjennomsnittleg yting.

Arbeids- og inkluderingsdepartementet foreslår å redusere løyvinga med 220 mill. kroner.

Post 71 Tilleggspensjon, overslagsløyving

Løyvinga for 2025 er 193 760 mill. kroner.

Overslaget for gjennomsnittleg tal på mottakarar er lågare og overslag for gjennomsnittleg yting er auka. Samla sett er overslaget på posten auka med 400 mill. kroner.

Arbeids- og inkluderingsdepartementet foreslår å auke løyvinga med 400 mill. kroner.

Post 72 Inntektspensjon, overslagsløyving

Løyvinga for 2025 er 34 360 mill. kroner. Overslaget for gjennomsnittleg tal på mottakarar er lågare og overslag for gjennomsnittleg yting er auka. Samla sett er overslaget på posten redusert med 70 mill. kroner.

Arbeids- og inkluderingsdepartementet foreslår å redusere løyvinga med 70 mill. kroner.

Post 73 Særtillegg, pensjonstillegg m.m., overslagsløyving

Løyvinga for 2025 er 10 460 mill. kroner.

Posten dekker fleire tillegg til alderspensjon: særtillegg, pensjonstillegg, minstenivåtillegg, garantipensjon, skjermingstillegg og forsørgingstillegg.

Samla sett er overslaget på posten redusert med 160 mill. kroner, hovudsakleg som følge av redusert anslag for garantipensjon, særtillegg og pensjonstillegg. Det er også gjort mindre justeringar av dei andre tillegga.

Arbeids- og inkluderingsdepartementet foreslår å redusere løyvinga med 160 mill. kroner.

Kap. 2680 Etterlatne

Post 70 Omstillingsstønad m.m., overslagsløyving

Løyvinga for 2025 er 1 710 mill. kroner.

Overslaget på posten er redusert med 10 mill. kroner hovudsakleg som følge av lågare overslag for gjennomsnittleg yting.

Arbeids- og inkluderingsdepartementet foreslår å redusere løyvinga med 10 mill. kroner.

Post 71 Barnepensjon, overslagsløyving

Løyvinga for 2025 er 1 770 mill. kroner.

Overslaget på posten er redusert med 10 mill. kroner som følge av lågare overslag for gjennomsnittleg yting.

Arbeids- og inkluderingsdepartementet foreslår å redusere løyvinga med 10 mill. kroner

Post 74 Tilleggsstønader og stønad til skolepengar, overslagsløyving

Løyvinga på posten er 0,1 mill. kroner.

Utgiftene på posten ser ut til å bli 0,1 mill. kroner høgare enn tidlegare berekna.

Arbeids- og inkluderingsdepartementet føreslår å auke løyvinga med 0,1 mill. kroner

Post 75 Stønad til barnetilsyn til attlevande i arbeid, overslagsløyving

Løyvinga på posten er 1,5 mill. kroner.

Utgiftene på posten ser ut til å bli 0,3 mill. kroner lågare enn tidlegare berekna.

Arbeids- og inkluderingsdepartementet føreslår å redusere løyvinga med 0,3 mill. kroner.

Kap. 2686 Stønad ved gravferd

Post 70 Stønad ved gravferd, overslagsløyving

Løyvinga for 2025 er 380 mill. kroner.

Anslaget på posten er auka med 110 mill. kroner som følge av at det er forventa betydeleg fleire mottakarar av både behovsprøvd gravferdsstønad og båretransport enn lagt til grunn i vedtatt budsjett. Dette har i stor grad samanheng med at det er sett i gang eit arbeid med å få ned restansar på området, som inneber at Arbeids- og velferdsetaten vil behandla fleire saker enn normalt i 2025.

Arbeids- og inkluderingsdepartementet foreslår å auke løyvinga med 110 mill. kroner.

Kap. 5701 Diverse inntekter

Post 80 Renter

Løyvinga for 2025 er 1 mill. kroner.

Det er vanskeleg å talfeste inntektene på posten, da store innbetalingar i enkeltsaker kan påverke anslaga. Det er i 2025 venta ein auke i inntektene på 2 mill. kroner.

Arbeids- og inkluderingsdepartementet foreslår å auke løyvinga med 2 mill. kroner.

Post 86 Innkrevjing av feilutbetalingar

Løyvinga for 2025 er 1 430 mill. kroner.

Nye anslag viser at inntektene knytte til innkrevjing av feilutbetalingar er venta å auke med 40 mill. kroner i 2025.

Arbeids- og inkluderingsdepartementet foreslår å auke løyvinga med 40 mill. kroner.

Post 87 Diverse inntekter

Løyvinga for 2025 er 26,1 mill. kroner.

Det blir overført meir til innkrevjing på feilutbetalingsområdet i 2025. Det påverkar òg innkrevjing av rentetillegget på denne posten.

Arbeids- og inkluderingsdepartementet foreslår å auke løyvinga med 1,9 mill. kroner.

Post 88 Hjelpemiddelsentralar m.m.

Løyvinga for 2025 er 100 mill. kroner.

Anslaget for inntektene er auka med 5 mill. kroner. Dei auka inntektene er i hovudsak knytt til sal av bilar.

Arbeids- og inkluderingsdepartementet foreslår å auke løyvinga med 5 mill. kroner.

Tilråding

Arbeids- og inkluderingsdepartementet

tilrår:

At Dykkar Majestet godkjenner og skriv under eit framlagt forslag til proposisjon til Stortinget om endringar i statsbudsjettet 2025 under Arbeids- og inkluderingsdepartementet.

Vi HARALD, Noregs Konge,

stadfester:

Stortinget blir bedt om å gjere vedtak om endringar i statsbudsjettet 2025 under Arbeids- og inkluderingsdepartementet i samsvar med eit vedlagt forslag.

Forslag
til vedtak om endringar i statsbudsjettet 2025 under Arbeids- og inkluderingsdepartementet

I

I statsbudsjettet for 2025 blir det gjort følgande endringar:

Utgifter:

Kap.

Post

Formål

Kroner

601

Utgreiingsverksemd, forsking m.m.:

23

Tiltak for redusert deltid og auka heiltidsandel, blir redusert med

951 000

frå kr 15 660 000 til kr 14 709 000

70

Tilskot, blir redusert med

11 000 000

frå kr 60 390 000 til kr 49 390 000

604

Utviklingstiltak i arbeids- og velferdsforvaltninga:

45

Større utstyrsanskaffingar og vedlikehald, kan overførast, kan nyttast under post 21, blir redusert med

119 000 000

frå kr 296 215 000 til kr 177 215 000

605

Arbeids- og velferdsetaten:

01

Driftsutgifter, blir redusert med

23 387 000

frå kr 15 415 092 000 til kr 15 391 705 000

611

Pensjonar frå statskassa:

01

Driftsutgifter, overslagsløyving, blir redusert med

2 000 000

frå kr 18 400 000 til kr 16 400 000

612

Tilskot til Statens pensjonskasse:

01

Driftsutgifter, overslagsløyving, blir redusert med

610 000 000

frå kr 12 479 000 000 til kr 11 869 000 000

22

Sluttoppgjer, overslagsløyving, blir redusert med

239 000 000

frå kr 182 000 000 til kr -57 000 000

634

Arbeidsmarknadstiltak:

21

Forsøk med tilrettelagd vidaregåande opplæring, kan overførast, blir redusert med

4 000 000

frå kr 51 900 000 til kr 47 900 000

640

Arbeidstilsynet:

01

Driftsutgifter, blir redusert med

1 879 000

frå kr 922 655 000 til kr 920 776 000

21

Spesielle driftsutgifter, regionale verneombod, blir auka med

1 068 000

frå kr 19 110 000 til kr 20 178 000

660

Krigspensjon:

71

Tilskot, sivile, overslagsløyving, blir redusert med

2 000 000

frå kr 66 000 000 til kr 64 000 000

667

Supplerande stønad:

70

Tilskot til personar over 67 år med kort butid, overslagsløyving, blir auka med

5 000 000

frå kr 410 000 000 til kr 415 000 000

71

Tilskot til uføre flyktningar med kort butid, overslagsløyving, blir auka med

5 000 000

frå kr 290 000 000 til kr 295 000 000

671

Busetting av flyktningar og tiltak for innvandrarar:

60

Integreringstilskot, kan overførast, blir redusert med

1 873 179 000

frå kr 21 105 250 000 til kr 19 232 071 000

61

Særskilt tilskot ved busetting av einslege mindreårige flyktningar, overslagsløyving, blir auka med

6 154 000

frå kr 1 989 401 000 til kr 1 995 555 000

62

Kommunale integreringstiltak, blir redusert med

6 223 000

frå kr 339 305 000 til kr 333 082 000

71

Tilskot til integreringsarbeid i regi av sivilsamfunn og frivillige organisasjonar, blir redusert med

2 200 000

frå kr 240 524 000 til kr 238 324 000

672

Opplæring i norsk og samfunnskunnskap for vaksne innvandrarar:

60

Tilskot til opplæring i norsk og samfunnskunnskap for vaksne innvandrarar, blir redusert med

216 748 000

frå kr 1 970 116 000 til kr 1 753 368 000

61

Kompetansekartlegging i mottak før busetting, blir redusert med

308 000

frå kr 985 000 til kr 677 000

2541

Dagpengar:

70

Dagpengar, overslagsløyving, blir auka med

10 000 000

frå kr 15 320 000 000 til kr 15 330 000 000

2542

Statsgaranti for lønnskrav ved konkurs m.m.:

70

Statsgaranti for lønnskrav ved konkurs m.m., overslagsløyving, blir redusert med

120 000 000

frå kr 1 030 000 000 til kr 910 000 000

2620

Stønad til einsleg mor eller far:

70

Overgangsstønad, overslagsløyving, blir auka med

5 000 000

frå kr 1 585 000 000 til kr 1 590 000 000

72

Stønad til barnetilsyn til einsleg mor eller far i arbeid, overslagsløyving, blir redusert med

2 000 000

frå kr 62 000 000 til kr 60 000 000

2650

Sjukepengar:

70

Sjukepengar for arbeidstakarar m.m., overslagsløyving, blir redusert med

1 820 000 000

frå kr 62 710 000 000 til kr 60 890 000 000

71

Sjukepengar for sjølvstendige, overslagsløyving, blir redusert med

190 000 000

frå kr 1 980 000 000 til kr 1 790 000 000

72

Pleie-, opplærings- og omsorgspengar m.m., overslagsløyving, blir redusert med

210 000 000

frå kr 4 110 000 000 til kr 3 900 000 000

75

Feriepengar av sjukepengar, overslagsløyving, blir redusert med

10 000 000

frå kr 3 560 000 000 til kr 3 550 000 000

2651

Arbeidsavklaringspengar:

70

Arbeidsavklaringspengar, overslagsløyving, blir auka med

320 000 000

frå kr 51 290 000 000 til kr 51 610 000 000

71

Tilleggsstønad, overslagsløyving, blir redusert med

3 000 000

frå kr 153 000 000 til kr 150 000 000

72

Legeerklæringar, blir redusert med

15 000 000

frå kr 480 000 000 til kr 465 000 000

2655

Uførleik:

70

Uføretrygd, overslagsløyving, blir redusert med

600 000 000

frå kr 133 870 000 000 til kr 133 270 000 000

75

Meinerstatning ved yrkesskade, overslagsløyving, blir auka med

11 000 000

frå kr 87 000 000 til kr 98 000 000

76

Yrkesskadetrygd gml. lovgiving, overslagsløyving, blir auka med

1 000 000

frå kr 28 000 000 til kr 29 000 000

2661

Grunn- og hjelpestønad, hjelpemiddel m.m.:

70

Grunnstønad, overslagsløyving, blir redusert med

30 000 000

frå kr 1 860 000 000 til kr 1 830 000 000

71

Hjelpestønad, overslagsløyving, blir redusert med

20 000 000

frå kr 2 560 000 000 til kr 2 540 000 000

73

Hjelpemiddel m.m. under arbeid og utdanning, blir redusert med

17 000 000

frå kr 140 000 000 til kr 123 000 000

74

Tilskot til bilar, blir auka med

195 000 000

frå kr 985 000 000 til kr 1 180 000 000

75

Betring av funksjonsevna, hjelpemiddel, blir redusert med

150 000 000

frå kr 5 400 000 000 til kr 5 250 000 000

76

Betring av funksjonsevna, hjelpemiddel som tenester, blir redusert med

20 000 000

frå kr 490 000 000 til kr 470 000 000

77

Ortopediske hjelpemiddel, blir redusert med

20 000 000

frå kr 2 860 000 000 til kr 2 840 000 000

78

Høyreapparat, blir auka med

80 000 000

frå kr 1 140 000 000 til kr 1 220 000 000

2670

Alderdom:

70

Grunnpensjon, overslagsløyving, blir redusert med

220 000 000

frå kr 95 680 000 000 til kr 95 460 000 000

71

Tilleggspensjon, overslagsløyving, blir auka med

400 000 000

frå kr 193 760 000 000 til kr 194 160 000 000

72

Inntektspensjon, overslagsløyving, blir redusert med

70 000 000

frå kr 34 360 000 000 til kr 34 290 000 000

73

Særtillegg, pensjonstillegg m.m., overslagsløyving, blir redusert med

160 000 000

frå kr 10 460 000 000 til kr 10 300 000 000

2680

Etterlatne:

70

Omstillingsstønad m.m., overslagsløyving, blir redusert med

10 000 000

frå kr 1 710 000 000 til kr 1 700 000 000

71

Barnepensjon, overslagsløyving, blir redusert med

10 000 000

frå kr 1 770 000 000 til kr 1 760 000 000

74

Tilleggsstønader og stønad til skolepengar, overslagsløyving, blir auka med

100 000

frå kr 100 000 til kr 200 000

75

Stønad til barnetilsyn til attlevande i arbeid, overslagsløyving, blir redusert med

300 000

frå kr 1 500 000 til kr 1 200 000

2686

Stønad ved gravferd:

70

Stønad ved gravferd, overslagsløyving, blir auka med

110 000 000

frå kr 380 000 000 til kr 490 000 000

Inntekter:

Kap.

Post

Formål

Kroner

3605

Arbeids- og velferdsetaten:

04

Tolketenester, blir auka med

1 113 000

frå kr 4 887 000 til kr 6 000 000

3640

Arbeidstilsynet:

06

Refusjonar, blir redusert med

1 602 000

frå kr 3 902 000 til kr 2 300 000

08

Refusjon av utgifter til regionale verneombod, blir auka med

791 000

frå kr 19 409 000 til kr 20 200 000

85

Tvangsmulkt, blir auka med

2 825 000

frå kr 7 175 000 til kr 10 000 000

86

Gebyr for brot, blir auka med

40 550 000

frå kr 29 450 000 til kr 70 000 000

3671

Busetting av flyktningar og tiltak for innvandrarar:

04

Tilskot til integreringsprosjekt i asylmottak i regi av frivillige organisasjonar, ODA-godkjende utgifter, blir redusert med

1 765 000

frå kr 13 265 000 til kr 11 500 000

3672

Opplæring i norsk og samfunnskunnskap for vaksne innvandrarar:

01

Norskopplæring i mottak, ODA-godkjende utgifter, blir redusert med

19 519 000

frå kr 75 126 000 til kr 55 607 000

5701

Diverse inntekter:

80

Renter, blir auka med

2 000 000

frå kr 1 000 000 til kr 3 000 000

86

Innkrevjing av feilutbetalingar, blir auka med

40 000 000

frå kr 1 430 000 000 til kr 1 470 000 000

87

Diverse inntekter, blir auka med

1 912 000

frå kr 26 069 000 til kr 27 981 000

88

Hjelpemiddelsentralar m.m., blir auka med

5 000 000

frå kr 100 000 000 til kr 105 000 000

5704

Statsgaranti for lønnskrav ved konkurs:

70

Dividende, blir redusert med

90 000 000

frå kr 300 000 000 til kr 210 000 000

5705

Refusjon av dagpengar:

70

Refusjon av dagpengar, statsgaranti ved konkurs, blir redusert med

5 000 000

frå kr 29 000 000 til kr 24 000 000

71

Refusjon av dagpengar for grensearbeidarar m.m. busette i Noreg, blir redusert med

100 000

frå kr 700 000 til kr 600 000

72

Innkrevjing av forskotterte dagpengar, blir auka med

30 000 000

frå kr 40 000 000 til kr 70 000 000

II

Stikkordsfullmakter

Stortinget samtykker i at stikkordet «kan overførast», blir tilføydd følgande løyvingar i statsbudsjettet for 2025:

Kap. 647 Kompensasjonsordning for oljepionerane, post 01 Driftsutgifter

Kap. 2661 Grunn- og hjelpestønad, hjelpemiddel m.m., post 72 Stønad til servicehund

Kap. 2661 Grunn- og hjelpestønad, hjelpemiddel m.m., post 79 Aktivitetshjelpemiddel til personar over 26 år

III

Fullmakt til overskriding

Stortinget samtykker i at Arbeids- og inkluderingsdepartementet i 2025 kan overskride løyvingane under kap. 2661, postane 73-78 dersom talet på mottakarar av hjelpemiddel blir høgare enn føresette i budsjettet. Summen av netto overskridingar på postane skal ikkje overstige 5 pst. av den samla løyvinga under postane.

Andre fullmakter

IV

Fullmakt til postering mot mellomværet med statskassa

Stortinget samtykker i at Arbeids- og inkluderingsdepartementet i 2025 kan gi Arbeids- og velferdsetaten fullmakt til å postere utgifter som Arbeids- og velferdsetaten betaler på vegner av Statens pensjonskasse mot mellomværet konto 724220 Statens pensjonskasse. Konto 724220 blir utlikna ved at Statens pensjonskasse resultatfører og rapporterer dei utbetalte ytingane i sitt rekneskap.